पाएं अपने शहर की ताज़ा ख़बरें और फ्री ई-पेपरडाउनलोड करें
माैसम ने अचानक करवट बदली। शुक्रवार दाेपहर करीब ढाई बजे तक तेज धूप निकली हुई थी, पर इसके बाद अचानक बादल छाए, तेज हवा चली जिससे माैसम में ठंडक छा गयी। अचानक बदले माैसम के चलते स्थिति यह हुई कि दाेपहर 12 बजे तक जहां दिन का तापमान 39.7 डिग्री पर बना हुआ था, शाम करीब साढ़े पांच बजे पारा गिरकर 35 डिग्री पर पहुंच गया। माैसम में घुली ठंंडक के बाद लाेगाें ने राहत की सांस ली। माैसम विभाग के मुताबिक राजस्थान में सिस्टम बनने से माैसम में यह बदलाव हुआ है।
सिस्टम राजस्थान से लेकर उत्तरी मप्र तक बना हुआ है, जिससे अचानक यह स्थिति बनी है। माैसम विशेषज्ञाें की मानें ताे आने वाले दाे तीन दिन तक यह स्थिति रह सकती है। ऐसे में ऐसी संभावना है कि जिले के कुछ हिस्साें में हल्की बूंदाबांदी भी हाे, साथ ही धूल भरी आंधी चल सकती है और इसके अलावा तापमान में एक से लेकर दाे डिग्री तक की गिरावट हाे सकती है।
एक सप्ताह तक अब ठंडक के ही आसार
राजस्थान में बने इस सिस्टम से यह उम्मीद बंध गयी है कि अब आने वाले सात दिनाें तक तेज धूप से राहत रह सकती है। ऐसा अनुमान है कि दाे तीन दिन बाद दिन का तापमान ताे बढ़ेगा पर 38 डिग्री से ऊपर नहीं जाएगा, ऐसे में अब इस सप्ताह तेज गर्मी से राहत रहने की उम्मीद है, हां अगले सप्ताह से फिर दिन का तापमान 40 डिग्री के ऊपर जा सकता है। इधर, माैसम में हुए बदलाव के बाद अब इस तरह की चर्चाएं जाेर पकड़ रही हैं। कि माैसम में बदलाव हाेने के बाद काेराेना वायरस का असर भी कम हाेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn